**СПОРАЗУМЕНИЕ ЗА НЕРАЗКРИВАНЕ НА ИНФОРМАЦИЯ**

С настоящото споразумение („**Споразумение**“), сключено на \_\_\_\_\_\_ 2024 г., между:

1. **„Булгаргаз“ ЕАД**, вписано в Търговския регистър и регистър на ЮЛНЦ към Агенция по вписванията под ЕИК 175203485, със седалище и адрес на управление: гр. София, ул. „Петър Парчевич“ № 47, наричано по-долу за краткост „**Булгаргаз“**, и
2. …………………………., със седалище и адрес на управление: .................................... наричано по-долу за краткост „**Получател“,**

заедно наричани по-долу за краткост „**Страни**” или самостоятелно „**Страна**“,

**КАТО ВЗЕХА ПРЕДВИД, ЧЕ:**

**Булгаргаз** ще предостави на **Получателя** Поверителна информация, както е дефинирана по-долу, във връзка с участието на Получателя в Търг за частично прехвърляне на правата и задълженията на „Булгаргаз“ ЕАД по подписаното с Боташ Рамково споразумение за извършване на услугата по регазификация, съхранение и пренос на втечнен природен газ до точка на междусистемно свързване Странджа 1/Малкочлар, провеждан от **Булгаргаз,**

Страните се съгласяват за следното:

1. **ДЕФИНИЦИИ**

В това Споразумение:

„**Проект**“ означава Търг за частично прехвърляне на правата и задълженията на „Булгаргаз“ ЕАД по подписаното с Боташ Рамково споразумение за извършване на услугата по регазификация, съхранение и пренос на втечнен природен газ до точка на междусистемно свързване Странджа 1/Малкочлар , провеждан от Булгаргаз;

„**Поверителна информация**“ означава всяка информация, която **Булгаргаз** разкрива/предоставя на **Получателя** във връзка с участието му в Проекта;

„**Представители**“ означава, по отношение на всяка от Страните, директорите, служителите, представителите, консултантите и др., които са пряко ангажирани с дейностите по осъществяване на Проекта.

1. **ПОВЕРИТЕЛНА ИНФОРМАЦИЯ**
	1. Във връзка с и като предварително условие за разкриването на каквато и да е Поверителна информация от **Булгаргаз** или негови Представители, **Получателят** признава правата на **Булгаргаз** върху Поверителната информация и нейния конфиденциален характер, която може да бъде предоставена на **Получателя** или на негови Представители, като **Получателят** се задължава:
2. да я пази и съхранява като конфиденциална, и/или да направи така, че неговите Представители да я пазят и съхраняват по същия начин, и
3. да предприема или да се въздържа от предприемането на действия, така както е посочено в настоящото споразумение.
	1. **Получателят** се задължава да осигури защита на Поверителната информация на **Булгаргаз** с най-високите критерии на защита, и че ще осигури Представителите му да правят същото и да съхраняват и обработват Поверителната информация по начин, който предотвратява неразрешеното й разкриване и/или използване. **Получателят** отговаря за действията на своите Представители като за свои действия.
	2. Поверителната информация, както и никаква част от нея няма да бъде използвана от **Получателя** с цел нелоялна конкуренция или с цел осигуряване на предимство чрез нелоялни практики за себе си или за трети лица.
4. **ИЗКЛЮЧЕНИЯ**

Поверителната информация не включва:

1. информация, която е или е станала известна или може да бъде получена от обществен източник или друга публикувана информация, освен онази, която е свързана с нарушение на настоящото Споразумение от страна на **Получателя** или неговите Представители, и/или
2. информация, която е самостоятелно разработена от **Получателя** или неговите Представители и/или
3. информация, чието разкриване е разрешено в писмена форма от **Булгаргаз**, при спазване на ограничения за разкриването й.

Ако **Получателя**т се позовава на изключение по тази точка 3, то в негова тежест е да докаже, че такова изключение се прилага..

1. **ОГРАНИЧЕНИЯ ПРИ ПОЛЗВАНЕ**
	1. **Получателя**т се съгласява, че Поверителната информация ще се използва единствено за целите на участието му в Проекта, както и че Поверителната информация ще бъде съхранявана от него като конфиденциална.
	2. В случай на нарушение на задължението за конфиденциалност на Поверителната информация Получателят се задължава да плати на Булгаргаз неустойка в размер на EUR 100 000 (сто хиляди евро) за всяко отделно нарушение, както и да обезщети Булгаргаз за всички претърпени вреди, размерът на които надхвърля размера на неустойката.
2. **ПРАВА ВЪРХУ ПОВЕРИТЕЛНАТА ИНФОРМАЦИЯ**
	1. **Получателя**т се съгласява и признава, че Поверителната информация е и ще остане изключителна собственост на **Булгаргаз**.
	2. Предоставянето или разкриването на Поверителната информация от **Булгаргаз** не дава на **Получателя** право на използване или разкриване на тази Поверителна информация, освен при стриктно спазване на настоящото Споразумение. **Получателя**т се съгласява и признава, че нищо, съдържащо се в настоящото Споразумение, не се счита за предоставяне на **Получателя** на каквото и да е право по отношение на каквато и да е част от Поверителната информация.
3. **УНИЩОЖАВАНЕ НА ИНФОРМАЦИЯ**
	1. В срок от седем (7) дни от обявяване на класираните участници в Проекта, ако по каквато и да е причина между **Булгаргаз** и **Получателя** не е сключен предвиденият в условията на Проекта договор, **Получателят** незабавно унищожава цялата Поверителна информация, заедно с всички копия на същата под каквато и да е форма или писмени бележки, резюмета или други такива на материален носител, съдържащ Поверителна информация. **Получателя**т се задължава да декларира чрез писмено волеизявление, че при унищожаването на посочената Поверителна информация той и неговите Представители не са задържали съзнателно във владение или под техен контрол, пряко или косвено, каквато и да било Поверителна информация.
	2. Независимо от горното, по всяко време **Булгаргаз** има право да поиска в писмен вид от Получателя да върне или унищожи Поверителната информация. **Получателят** се задължава да изпълни всяко такова искане в рамките на седем (7) дни от получаването му.
4. **ИСКАНЕ ЗА РАЗКРИВАНЕ**

В случай, че **Получателят** или друго лице, на когото е предоставена Поверителна информация от **Получателя**, получи искане за разкриване на каквато и да е част от Поверителната информация, съгласно условията на призовка, заповед, доказателствени искания в граждански процес или по друг сходен начин, издадено от компетентен съд или държавен орган, то това лице се задължава:

1. писмено да уведоми незабавно **Булгаргаз** за съществуването, условията и обстоятелствата, свързани с такова искане, и
2. да се консултира с **Булгаргаз** относно целесъобразността по предприемането на законоустановени мерки по оспорването на такова искане или ограничаване на неговия обхват, и
3. да предостави на **Булгаргаз** възможност да защити, ограничи или оспори предявеното искане за разкриване на Поверителната информация, както и
4. ако разкриването на такава информация се изисква на годно правно основание, да предостави само онази част от Поверителната информация, която е в рамките на законоустановения минимум или ако искането се счита за относимо спрямо всички обстоятелства – да изиска от съответния компетентен орган предоставената информация да бъде обработвана при спазване режима на поверителност между Страните.
5. **ПУБЛИЧНО ОБЯВЯВАНЕ**

Всяко публично съобщение, свързано със съществуването на настоящото Споразумение, и/или някакви въпроси за разрешаване между Страните, се договарят предварително между **Булгаргаз** и **Получателя** в писмена форма.

1. **БЕЗ ОТКАЗ ОТ ПРАВА**

Непредявяването или забавянето при предявяването на право или друго средство за защита, предвидени в настоящото Споразумение или по закон, не представлява отказ от правото или средство за защита или отказ от други права или средства за защита. Съгласно настоящото Споразумение или по закон, самостоятелното или частично предявяване на едно право или друго средство за защита, не възпрепятства по-нататъшното предявяване на правото или средството за защита или упражняването на друго право или средство за защита.

1. **ВЛИЗАНЕ В СИЛА И СРОК НА СПОРАЗУМЕНИЕТО**

Настоящото Споразумение е със срок (1) година от датата на сключването му, посочена по-горе. Страните се съгласяват, че задълженията за поверителност, съгласно т. 2, 4, 5, 7, 9, 11 и 12 от настоящото Споразумение ще продължат да действат и след прекратяването на Споразумението.

1. **ПРИЛОЖИМО ПРАВО**

За настоящото Споразумение се прилага и то се тълкува в съответствие с българското право.

1. **РАЗРЕШАВАНЕ НА СПОРОВЕ**

Всички спорове, произтичащи от или във връзка с настоящото Споразумение, ще бъдат отнесени за разрешаване до компетентния български съд в София.

1. **ИЗМЕНЕНИЕ НА СПОРАЗУМЕНИЕТО**
	1. Нито едно изменение, тълкуване или отказ от която и да е от разпоредбите на настоящото Споразумение няма да породи действие, освен ако не е направено в писмена форма и не е подписано от Страните.
	2. В случай, че някоя или повече от разпоредбите, съдържащи се в настоящото Споразумение, по някаква причина се считат за невалидни, противоречащи на закона или неприложими, Страните се съгласяват, че:
2. такава недействителност, незаконосъобразност или неприложимост не засяга другите разпоредби на настоящото Споразумение,
3. Споразумението се тълкува така, сякаш такава невалидна, незаконна или неизпълнима разпоредба никога не е била договаряна и
4. Споразумението ще бъде изпълнено възможно най-близо в съответствие с първоначалните условия и намерение. По отношение на всяка ситуация, която не е предвидена от Страните в настоящото Споразумение, се прилагат същите условия (mutatis mutandis)..
5. **СЪОБЩЕНИЯ**

Всяко съобщение („**Известие**“) съгласно или във връзка с настоящото Споразумение трябва да бъде в писмена форма и да бъде доставено лично или изпратено по куриер на посочения по-долу адрес на Страната

За **Булгаргаз**:

Адрес: гр. София, ул. „Петър Парчевич“ № 47

E-mail:

На вниманието на …………………………..

За **Получателя**:

Адрес:

Email:

На вниманието на …………………………..

1. **РАЗНИ**

Настоящото Споразумение се състави и подписа в два еднообразни екземпляра – по един за всяка Страна.

**За „Булгаргаз“ ЕАД**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Веселин Синабов**

**Изпълнителен директор**

**За …………………………………..**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Изпълнителен директор**